Komisjoni määrus (EÜ) nr 774/98,

8. aprill 1998,

millega muudetakse määrust (EMÜ) nr 2342/92 tõupuhaste aretusveiste kolmandatest riikidest importimise, nende eksportimisel toetuse määramise ning määruse (EMÜ) nr 1544/79 kehtetuks tunnistamise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EÜ) nr 2634/97, [2] eriti selle artikli 13 lõiget 12,

ning arvestades, et:

on asjakohane muuta komisjoni määrust (EMÜ) nr 2342/92, [3] viimati muudetud määrusega (EMÜ) nr 286/93 [4];

vastavalt mitmepoolsete kaubandusläbirääkimiste Uruguay vooru põllumajanduslepingule on impordimaksud asendatud imporditollimaksudega ning seepärast on vaja kõnealust määrust vastavalt muuta;

kõiki ühendusse sisseveetavaid tõupuhtaid aretusloomi kontrollitakse veterinaarsetel ja zootehnilistel põhjustel esimeses piiriületuspunktis vastavalt nõukogu direktiivile 91/496/EMÜ [5] (viimati muudetud direktiiviga 96/43/EÜ [6]) ning kui kõnealused loomad lastakse vabasse ringlusesse muus tollipunktis kui esimeses piiriületuspunktis, peab loomaga kaasas olema veterinaartõendi kinnitatud koopia, kuna selle originaal jääb esimesse piiriületuspunkti, ja komisjoni otsuse 92/527/EMÜ [7] kohaselt koostatud tõend;

selleks et tollimaksuvabalt imporditud tõupuhaste aretusloomade nuumamisest ei saadaks kasu, on asjakohane pikendada ajavahemikku, mille jooksul ei tohi imporditud looma tappa; selleks et tagada, et imporditud loomi ei tapetaks enne ettenähtud ajavahemiku lõppu, kontrollitakse tõendeid nõukogu määrusega (EÜ) nr 820/97 [8] sätestatud elektroonilisest andmebaasist pärast selle toimima hakkamist;

riiklikel veterinaararstidel peaks olema võimalus koostada tõend selle kohta, et imporditud loom ei ole kõnealuse ajavahemiku jooksul tapetud, kuna kõnealused veterinaararstid ja selleks volitatud asutused omavad vajalikku pädevust;

tuleks arvesse võtta muudatusi Euroopa Vabakaubanduse Assotsiatsiooni liikmete hulgas;

seoses põlvnemistunnistusega on asjakohane inkorporeerida käesolevasse määrusesse viited komisjoni otsustele 86/404/EMÜ [9] ja 96/510/EÜ [10];

komisjoni määrusega (EMÜ) nr 2505/92, [11] millega muudetakse nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) [12] I ja II lisa, on nomenklatuuris tehtud teatavad muudatused veise- ja vasikalihaturu osas ning sellest tulenevalt on vaja kohandada teatavaid CN-koode;

käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 2342/92 muudetakse järgmiselt.

1. Artiklis 1 asendatakse sõna "impordimaksude" sõnaga "imporditollimaksude".

2. Artiklit 2 muudetakse järgmiselt:

a) lõike 1 punktid a ja b asendatakse järgmisega:

"a) komisjoni otsuse 96/510/EÜ [13] kohaselt koostatud põlvnemistunnistuse ning tõutunnistuse;

b) tõupuhaste aretusveiste puhul nõutava veterinaartõendi või selle kinnitatud koopia ning piiripunkti veterinaararsti poolt väljaantud ja komisjoni otsuse 92/527/EMÜ [14] kohaselt koostatud tõendi.";

b) lõikes 2 asendatakse sõnad "12 kuu" sõnadega "24 kuu";

c) lõikes 3 asendatakse sõnad

"15. kuu"

sõnadega

"27. kuu"

ning viimane lõik asendatakse järgmisega:

"Punktis a osutatud tõendiks on tõuraamatut pidava liikmesriigi ühingu, organisatsiooni või asutuse või riikliku veterinaararsti koostatud tõend. Punktis b osutatud tõendiks on tunnistus, mille koostab liikmesriigi määratud ametiasutus. Kõnealuseid tõendeid kontrollitakse nõukogu määruse (EÜ) nr 820/97 [*] EÜT L 117, 7.5.1997, lk 1. artikliga 5 ettenähtud elektroonilisest andmebaasist pärast selle toimima hakkamist.";

d) lõikes 4 asendatakse sõnad "12 kuu" sõnadega "24 kuu" ning viide määrusele (EMÜ) nr 1679/79 asendatakse viitega määrusele (EMÜ) nr 2913/92;

e) lõige 5 asendatakse järgmisega:

"5. Sätteid, milles käsitletakse:

- artiklis 1 kehtestatud vanusepiiri,

- lõigetes 2, 3 ja 4 sätestatud kohustusi,

ei kohaldada Islandist, Norrast ja Šveitsist pärit ja sealt sisseveetavate tõupuhaste aretusloomade impordi suhtes."

3. Artikli 3 punkt a asendatakse järgmisega:

"a) komisjoni otsuse 86/404/EMÜ [*] EÜT L 233, 20.8.1986, lk 19. kohaselt koostatud põlvnemistunnistus, mille on välja andnud tõuraamatut pidav liikmesriigi ühing, organisatsioon või asutus ja milles on märgitud eelkõige asjaomase looma jõudluskontrolli ja geneetilise hindamise tulemused (üksikasjadega päritolu kohta) ning andmed vanemate ja vanavanemate kohta. Need tulemused võivad olla ka tunnistusele eraldi lisatud;"

4. Artikli 4 lõikes 2 asendatakse CN-kood 01021000 CN-koodiga 010210 ja sõna "impordimaksuga" asendatakse sõnaga "imporditollimaksuga".

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 8. aprill 1998

Komisjoni nimel

komisjoni liige

Franz Fischler

[1] EÜT L 148, 28.6.1968, lk 24.

[2] EÜT L 356, 31.12.1997, lk 13.

[3] EÜT L 227, 11.8.1992, lk 12.

[4] EÜT L 34, 10.2.1993, lk 7.

[5] EÜT L 268, 24.9.1991, lk 56.

[6] EÜT L 162, 1.7.1996, lk 1.

[7] EÜT L 332, 18.11.1992, lk 22.

[8] EÜT L 117, 7.5.1997, lk 1.

[9] EÜT L 233, 20.8.1986, lk 19.

[10] EÜT L 210, 20.8.1996, lk 53.

[11] EÜT L 267, 14.9.1992, lk 1.

[12] EÜT L 256, 7.9.1987, lk 1.

[13] EÜT L 210, 20.8.1996, lk 53.

[14] EÜT L 332, 18.11.1992, lk 22.

--------------------------------------------------